**2. PIKADO LIGA BRODSKO-POSAVSKE ŽUPANIJE**

***Waka Waka – Bijeli miševi 8:8 ( 20:21 )***

***Waka waka:***Mario Lukšić ( 4-0 ), Marin Ivezić ( 2-2 ), Antonio Palčec ( 0-2 ), Ivan Anđelić ( 2-2 ), zamjena: Bernard Milinković ( 0-2 )

***Bijeli miševi:***Davor Vukelić ( 2-2 ), Dalibor Kovačević ( 2-2 ), Dinko Šimunović ( 1-3 ), Damir Božić ( 3-1 )

Derbi kola druge lige odigran je Caffe baru Palazzo gdje su se susrele ekipe Waka waka i Bijeli miševi. Drugoplasirana Piramida je ovo kolo bila slobodna tako da su ekipe mogle iskoristiti eventualnu pobjedu za bjeg na 12 bodova ( „Miševi“ ) ili približavanje na samo bod zaostatka ( Waka waka ). No ništa se od tog nije dogodilo i utakmica je završena neriješeno 8:8.

Konačni rezultat se mogao naslutiti nakon prvog kruga kada je rezultat iznosio 2:2. U drugom Miševi odnose pobjedu 1:3, ali im Waka waka u trećem vraća istom mjerom te je rezultat 6:6. Odlučujući krug Waka waka započinje pobjedom, no Miševi se ne predaju i nižu dvije za redom za 7:8. Zadnju utakmicu večeri su odigrali Ivan Anđelić i Dinko Šimunović gdje je Anđelić ipak bio smireniji i pobjeđuje za konačnih 8:8.

Domaćine je predvodio Mario Lukšić sa sve četiri pobjede drugi tjedan za redom, koje su mu bile dovoljne za preuzimanje vodstva na pojedinačnoj ljestvici, dok je kod gostiju Damir Božić jedini igrač s tri pobjede i jednim porazom. Dvojica igrača, po jedan iz obje ekipe, su zaslužni za hi score večeri od 171, Antonio Plačec iz ekipe Waka waka i Dalibor Kovačević za Bijele miševe.

Sljedeće kolo dečke iz ekipe Waka waka očekuje novi derbi protiv ekipe Piramide koji će izravno odlučiti o drugoj poziciji, dok vodeće Bijele miševe očekuje naizgled lagan posao u gostima kod otpisanih „Krkana“.

***Klub 26 – Krkani 12:4 ( 26:15 )***

***Klub 26:***Ivan Marijanović ( 4-0 ), Ante Biljan ( 4-0 ), Perica Kljajić ( 2-2 ), Bruno Mirković (1-1), zamjena: Josip Krajnović ( 1-1 )

***Krkani:***Hrvoje Lacković ( 0-2 ), Dražen Rečić ( 2-2 ), Ivica Liović ( 1-3 ), Davor Herbut ( 0-4 ), zamjena: Miroslav Kolesarić ( 1-1 )

Derbi začelja odigran je u utorak u Caffe baru Green park. Zbog tehničkih problema utakmica nije mogla biti odigrana u Caffe baru Robi, tako da je odigrana na domaćem terenu ekipe Krakni...no ni to im nije pomoglo. Čista pobjeda Kluba 26 koji tako osigurava dodatne kvalifikacije za ostanak u drugoj ligi, dok će Krkani sljedeće sezone brusiti formu u trećoj županijskoj ligi.

Utakmica je započela uvjerljivo po domaćine te prvi i drugi krug završavaju pobjedama od 3:1, treći krug Krkani pokazuju znakove života te uzimaju dvije pobjede, dok su u zadnjem potopljeni s 4:0 za završnih 12:4.

Domaću ekipu su predvodili Ivan Marijanović i Ante Biljan sa sve četiri pobjede, dok je kod gostiju jedini zadovoljio Dražen Rečić s 2-2.

**Poredak 2. liga**

|  |  |  |  |  |  |  |  |
| --- | --- | --- | --- | --- | --- | --- | --- |
| Poz. | Klub | Odigrano | Pob. | Ner. | Izg. | Razlika | Bodovi |
| 1 | Bijeli Miševi | 13 | 11 | 2 | 0 | 145 - 63 | 35 |
| 2 | Piramida | 12 | 8 | 1 | 3 | 107 - 85 | 25 |
| 3 | Waka Waka | 13 | 7 | 1 | 5 | 115 - 93 | 22 |
| 4 | Klub 26 | 13 | 3 | 1 | 9 | 80 - 128 | 10 |
| 5 | Krkani | 13 | 0 | 1 | 12 | 65 - 143 | 1 |

**3. PIKADO LIGA BRODSKO-POSAVSKE ŽUPANIJE**

***Dart – Pršljenova družina 8:8 ( 21:20 )***

***Dart:***Antonio Basara ( 2-2 ), Lucija Kraljić ( 2-2 ), Krešimir Kopecki ( 0-2 ), Ivan Holik ( 3-1 ), zamjena: Marko Sirovina ( 1-1 )

***Pršljenova družina:***Anto Marijić ( 4-0 ), Davor Dorić ( 1-3 ), Igor Marunica ( 2-2 ), Zdravko Eraković ( 1-3 )

Bespoštedna borba za treće mjesto je započela! Domaća ekipa Dart je odlučila odigrati utakmicu u prostorima ekipe Pršljenova družina iz nama nepoznatih razloga i tako im možda omogućila uzimanje ovog vrlo vrijednog boda s kojim su ostali u igri za treću poziciju.

Prvi krug u utakmici je završen nerješeno 2-2. U sljedećih sedam utakmica Dart pobjeđuje u njih pet te dolazi do naizgled sigurnog vodstva od 7:4, no tada kreće prava drama i gosti pobjeđuju četiri za redom što ih dovodi do vodstva od 7:8 susret prije kraja. Negativan niz je uspio prekinuti kapetan Darta Ivan Holik pobjedom protiv Igora Marunice što je ekipama osiguralo jedan bod.

Najraspoloženiji član Darta je, drugu utakmicu za redom, bio Ivan Holik s tri pobjede i porazom, dok je kod gostiju više i suvišno spominjati Antu Marijića, koji je ponovno završio utakmicu bez poraza što mu je treća u nizu, te se na taj način uspio probiti na četvrtu poziciju pojedinačnog poretka treće lige.

Sljedeće kolo Dart igra derbi utakmicu s ekipom Piramide 2 gdje nikako ne smije izgubiti bodove misli li ostati u utrci, dok će Pršljenovi ugostiti nove prvake ekipu Sharks, te ih probati uhvatiti uspavane i osvojiti vrijedne bodove.

***Piramida 2 – Pikado mala skupina 12:4 ( 25:14 )***

***Piramida 2:***Ivan Bazo ( 3-1 ), Mario Mijić ( 4-0 ), Gabrijel Vuić ( 0-2 ), Andrija Lepan ( 4-0 ), zamjena: Josip Lepan ( 1-1 )

***PMS:***Martina Kordić ( 1-3 ), Josipa Mrkalj ( 0-4 ), Margareta Štefančić ( 1-3 ), Irena Vukas ( 2-2 )

Dosta lakši početak u borbi za treće mjesto su imali dečki iz ekipe Piramida 2, koji su kod kuće u 16. kolu ugostili djevojke iz ekipe PMS. Utakmica je završila uvjerljivim slavljem domaćina rezultatom 12:4.

Domaćini su u svaki krug dobili 3:1, što znači da je utakmica bila riješena u trećem krugu kada je rezultat iznosio 9:3.

Ekipa Piramide 2 je imala dvojicu neporaženih Marija Mijića i Andriju Lepana obojica sa sve četiri pobjede, dok je kod cura najjači otpor pružila Irena Vukas s dvije pobjede i dva poraza.

***Green park – Sharks 5:11 ( 12:25 )***

***Green park:***Krešimir Mecing ( 2-2 ), Domagoj Kolarec ( 2-2 ), Tihomir Vinković ( 1-3 ), Ivan Cicvarić ( 0-2 ), zamjena: Mario Šimunović ( 0-2 )

***Sharks:***Milan Đekić ( 4-0 ), Ivan Čabraja ( 1-1 ), Igor Pantić ( 3-0 ), Stipo Duspara ( 2-2 ), zamjena: Krešimir Aračić ( 0-1 ), Jasmin Pavelić ( 1-1 )

Utakmicom između ekipa Green park i Sharks otovoren je zadnji krug utakmica prije kraja prvenstva. Sharksima je i bod bio dovoljan za osiguravanje prvog mjesta u Trećoj pikado ligi Brodsko - posavske županije, no prema očekivanju uzeli su sva tri i tako četiri kola prije kraja okitili se naslovom prvaka.  
Sama utakmica nije opravdala epitet derbija, a ni igrači se nisu potrudili pokazati da je to dvoboj prve i druge ekipe prvenstva. Sharksi su prva tri kruga dobili s 1:3, što im je bilo dovoljno za pobjedu, dok je ekipa Greena donekle spasila čast odigravši zadnji krug nerješeno 2:2 za konačnih 5:11.  
Goste je prema pobjedi povukao Milan Đekić sa sve četiri pobjede, dok je kapetan ekipe [Igor](http://www.facebook.com/profile.php?id=1499953665) Pantić također završio utakmicu neporažen, ali s tri odigrane utakmice te bez izgubljenog seta.

Domaćini su imali dvojicu solidnih Domagoja Kolareca i Krešimira Mecinga, koji su odigrali vrlo promjenjivu utakmicu, od vrlo dobrih izvedbi, do neshvatljivo loših. Na kraju su obojica završila s omjerom 2-2.

Hi score večeri je djelo Stipe Duspare u utakmici protiv Tihomira Vinkovića kada je u prvom setu pogodio 171, dok je najveći izlaz djelo Igora Pantića protiv Krešimira Mecinga kada je za 2-0 u setovima pogodio 100 ( 3x20, 20, 20 ).

**Poredak 3. liga**

|  |  |  |  |  |  |  |  |
| --- | --- | --- | --- | --- | --- | --- | --- |
| Poz. | Klub | Odigrano | Pob. | Ner. | Izg. | Razlika | Bodovi |
| 1 | Sharks | 16 | 15 | 0 | 1 | 208 - 48 | 45 |
| 2 | Green Park | 16 | 9 | 2 | 5 | 135 - 121 | 29 |
| 3 | Piramida 2 | 16 | 6 | 3 | 7 | 120 - 136 | 21 |
| 4 | Dart | 16 | 5 | 5 | 6 | 117 - 139 | 20 |
| 5 | Pršljenova družina | 16 | 5 | 2 | 9 | 113 - 143 | 17 |
| 6 | PMS | 16 | 2 | 0 | 14 | 76 - 180 | 6 |